Holt prestegjeld

Holt prestegjeld var et prestegjeld tilhørende Aust-Nedenes prosti i Agder og Telemark bispedømme i Den norske kirke. Det omfattet sogn i Holt, nå Tvedestrand kommune i Agder fylke, og hovedkirken var Holt kirke.

Holt prestegjeld og dets sogn er nå en del av Tvedestrand kirkelige fellesråd, som er underlagt Aust-Nedenes prosti.

Historikk 
Holts sókn (norrønt) har sin opprinnelse fra kristningen av landet. Holt prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som Hollthe Præstegjeld under Nedenes Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.

Ved kgl. res. 10. mars 1705 ble Arendal skilt ut som eget sognekall. Ved kgl. res. 2. mars 1742 ble prestegjeldet delt i to sognekall, og med virkning fra 16. mai 1747 ble således Østre Moland eget prestegjeld bestående av Østre Moland hovedsogn med Tromø og Barbu annekssogn. Ved kgl. res. 24. mars 1812 ble Dybvaag med Flostad anneks skilt ut fra Holt og dannet eget sognekall. Vegaardsheien sogn ble ved reskr. 17.07.1812 overført fra Gjerrestad til Holt, men ble ved reskr. 07.05.1828 tilbakeført til Gjerrestad.

Holt prestegjeld dannet grunnlaget for Holt formannskapsdistrikt, som ble opprettet i 1837.

Ved kgl. res. 15. februar 1902 ble Tvedestrand skilt ut fra Holt og dannet eget soknekall gjeldende fra 1. april 1902.

Ved kgl. res. 30. november 1973 ble Dypvåg og Tvedestrand sogn igjen tilbakeført til Holt prestegjeld.

Ved avviklingen bestod Holt prestegjeld av menighetene i Holt, Dypvåg og Tvedestrand.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser 

Tvedestrands historie
Prestegjeld i Aust-Agder
Prestegjeld i Agder og Telemark bispedømme